ຮອງເຈົ້າແຂວງຈີນ ຄົນນຶ່ງ ຖືກສືບສວນ ໃນຂໍ້ຫາ ​ສໍ້​ລາດ​ບັງ​ຫຼວງ
ພັກ​ຄອມ​ມິ​ວນິສຈີນ ​ປະກາ​ດ ກ່ຽວກັບການສືບສວນ ຮອງເຈົ້າແຂວງໆ Hainan ທ່ານ Ji Wenlin ໃນຂໍ້ຫາ ​ສໍ້​ລາດ​ບັງ​ຫຼວງ.
ພັກຄອມມິວນິສຈີນ ໄດ້ປະກາດກ່ຽວກັບການສືບສວນສອບ ສວນໃນການສໍ້ລາດບັງຫຼວງ ທີ່ພົວພັນກັບເພື່ອນຮ່ວມງານ ເກົ່າອີກຄົນນຶ່ງຂອງອະດີດນັກການເມືອງ ຂັ້ນສູງທີ່ອອກກິນ ເບ້ຍບຳນານແລ້ວ ທ່ານ Zhou Yongkang ທີ່ມີຂ່າວລືວ່າ ໄດ້ຕົກເປັນຜູ້ຕ້ອງຫາ ໃນການສືບສວນນັ້ນ ຄະນະກໍາມະການສືບສວນ ກ່ຽວກັບການສໍ້ລາດບັງຫຼວງພາຍ ໃນພັກກ່າວວ່າ ຮອງເຈົ້າແຂວງໆ Hainan ທ່ານ Ji Wenlin ແມ່ນສົງໄສວ່າ ໄດ້ “ລະເມີດລະບຽບວິໄນແລະກົດໝາຍຕ່າງໆ ຢ່າງຮ້າຍແຮງ ” ລາຍງານບໍ່ໄດ້ໃຫ້ລາຍລະອຽດ ອື່ນໃດຕື່ມອີກ ແຕ່ການກ່າວຫາແບບນີ້ແມ່ນໝາຍເຖິງມີການພົວພັນກັບການ ສໍ້ລາດບັງຫລວງສະເໝີ ປະຫວັດຫຍໍ້ຂອງທ່ານ Ji ສະແດງໃຫ້ເຫັນວ່າ ທ່ານມີຄວາມສຳພັນຢ່າງໃກ້ຊິດ ກັບທ່ານ Zhou ທີ່ມີອິດທິພົນນັ້ນ ທ່ານ Ji ເຄີຍຮັບໃຊ້ເປັນເລຂາຂອງທ່ານແລະຜູ້ຊ່ວຍໃນເວລາ ທີ່ທ່ານ Zhou ກໍາຕໍາແໜ່ງເປັນລັດຖະມົນຕີຊັບພະຍາກອນທີ່ດິນແລະເປັນເຈົ້າແຂວງໆ Sichuan ໃນຊຸມປີ 1990 ແລະ 2000 ບັນດາພັນທະມິດຂອງ ທ່ານ Zhou ຄົນອື່ນໆໄດ້ຖືກສອບປາກຄຳກ່ຽວກັບການສໍ້ລາດບັງ ຫຼວງ ໃນໄລຍະບໍ່ເທົ່າໃດເດືອນທີ່ຜ່ານມານີ້ ຮວມທັງອະດີດຮອງລັດຖະມົນຕີຄວາມປອດໄພສາທາລະນະທ່ານ Li Dongsheng ແລະທ່ານ Jiang Jiemin ຫົວໜ້າຄະນະກໍາມາ ທິການຄວບຄຸມກົດລະບຽບບໍລິສັດລັດວິສາຫະກິດຕ່າງໆ ລາຍງານຂ່າວຂອງສື່ມວນຊົນ ໄດ້ສະເໜີແນະວ່າ ແມ່ນກະທັງພັກເອງອາດຈະພິຈາລະນາ ທີ່ຈະຟ້ອງ ໃນຂໍ້ຫາສໍ້ລາດບັງຫຼວງ ຕໍ່ທ່ານ Zhou ຊຶ່ງເປັນຜູ້ນຳອະວຸໂສຄົນນຶ່ງຂອງຈີນ ມາ ຈົນຮອດທ້າຍປີ 2012 ນັ້ນ